корекция, могат да се управляват на база действащо предприятие, предприятията, получили одобрение да използват изравнителна корекция за остойностяването на съответните пасиви, следва също така да се позволи да я използват за остойностяването на бъдещите застрахователни задължения, доколкото тези задължения и съответстващите им активи притежават същите характеристики като задълженията и активите, включени в първоначалния портфейл, обект на изравнителна корекция, и следователно пораждат същите рискове за съответното предприятие.
 (9)
 Поради взаимозависимостите между различните заявления за одобрение по Директива 2009/138/ЕО, при подаването на заявление за одобряване прилагането на изравнителна корекция застрахователното или презастрахователното предприятие следва да уведоми надзорния орган за други заявления — текущи или планирани за подаване до шест месеца — във връзка с посочените в член 308а, параграф 1 от Директива 2009/138/ЕО елементи. Това изискване е необходимо, за да могат оценките на надзорния орган да бъдат основани на прозрачна и обективна информация.
 (10)
 Настоящият регламент се основава на проектите за технически стандарти за изпълнение, представени на Европейската комисия от Европейския орган за застраховане и професионално пенсионно осигуряване.
 (11)
 Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) No 1094/2010 на Европейския парламент и на Съвета (2),
 (12)
 За да се увеличи правната сигурност във връзка с надзорния режим по време на периода на поетапно въвеждане, предвиден в член 308а от Директива 2009/138/ЕО, който ще започне да тече на 1 април 2015 г., е важно да се гарантира, че настоящият регламент ще влезе в сила възможно най-скоро, в деня след деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Заявление за одобряване прилагането на изравнителна корекция
 1. Застрахователните и презастрахователните предприятия, които желаят да прилагат изравнителна корекция, представят за тази цел писмено заявление за предварително одобрение от надзорния орган.
 2. Заявлението се подава на един от официалните езици на държавата членка, в която застрахователното или презастрахователното предприятие има централно управление, или на език, който предварително е одобрен от надзорния орган, и съдържа най-малко информацията, която се изисква от членове 3—6 от настоящия регламент.
 3. В заявлението застрахователните и презастрахователните предприятия добавят всяка друга полезна информация, която според тях може да бъдат необходима на надзорния орган при оценяването и взимането на решение. В заявлението се съдържа документация за свързания с него вътрешен процес на взимане на решения на застрахователното или презастрахователното предприятие.
 4. Когато дадено заявление се подава за няколко портфейла от застрахователни или презастрахователни задължения, сведенията, изисквани по членове 3—6 от настоящия регламент, се представят поотделно за всеки обхванат в него портфейл.
 Член 2
 Съдържание на заявлението, свързано с целеви портфейл от активи
 Заявлението, свързано с целевия портфейл от активи по член 77б, параграф 1, буква а) от Директива 2009/138/ЕО, включва най-малко следното:
 а)
 сведения, че целевият портфейл от активи отговаря на всички съответни условия, посочени в член 77б, параграф 1 от Директива 2009/138/ЕО;
